Léontine Suétens

Léontine Suétens (Beauvais, 1846ko maiatzaren 4a – Saint-Laurent-du-Maroniko barrutia, 1891ko azaroaren 2a) ikuzlea izan zen, eta communarde, hau da, Parisko Komunan parte hartu zuen emakumea. 1871ko irailaren 3an pétroleuse-en aurka hasitako epaiketan kondenatua izan zen.

 Biografia 

 Komuna baino lehen 
Léontine Suétens 1846an jaio zen Beauvaisen.Jaiotze akta, 322. zk., 24 mai 1846ko maiatzaren 24a, Beauvais, (L'Oise departamentuko artxibategiak). Aita Jean Baptiste Suétens zuen, ideia progresistekiko langilea, eta ama Sophie Olympe Doudeuil, langile-familia batetik zetorrena. Léontineren familiak 1848an Beauvais utzi eta Parisera joan zen bizitzera.. 239. or.

Aubert izeneko zizelkatzaile langile batekin bizi izan zen 1864tik aurrera. 

1867. urtean urtebeteko kartzela-zigorra izan zuen lapurtzeagatik. 

1870ean, Léontineren bikotekideak, 135. bataloiko sarjentu nagusiak, Frantzia eta Prusiaren arteko gerran borrokatzera joan behar izan zuen, eta bera harekin joan eta frontean kantiniersa lanean jardun zuen.  Neuilly, Issy, Vanves eta Levallois-Perret-en borroketan parte hartu zuen, eta bi aldiz zauritu zuten. Zapi gorri bat jantzita eta Chassepot fusil batez armaturik joaten zen, eta zaurituei laguntzen zien.

 Epaiketa 
Léontine Suetens, 1871ko irailaren 3an, pétroleuse-en prozesuan epaitu zuten, Parisko Komunaren suteen ondoren.. 231. or. Bere abokatuak huts egin zuenez, militar batek defendatu zuen, Bordelais brigadak, zeinak Kontseiluaren jakindurian konfiantza osoa zuela adierazi baitzuen.. 244. or. Gerra Kontseiluak, 1871ko irailaren 4an, heriotza-zigorra ezarri zien Suétensi eta baita bost akusatuetako beste biri ere, Elisabeth Rétiffe eta Joséphine Marchais-i. 

Orduan, Víctor Hugok Théophile Ferré-ren eta Louis Rossel-en defentsaren ardura hartu zuen, baina baita hiru emakumerena ere: Léontine Suetens, Eulalie Papavoine eta Joséphine Marchais. Idazleak matxinatuak borrokalari iraultzailetzat hartzen zituen, ez zuzenbide arrunteko kriminalzat. Gainera, hiru emakumeen defentsarako argudiaketan auzi soziala baliatzen du:

Dela Indultuen Batzordeak zalantza egin zuelako frogarik ez zegoelako, dela Hugoren esku-hartzea erabakigarria izan zelako, hiru emakumeei heriotza-zigorrak kommutatu eta Guyanako lan behartuengatik trukatu zizkieten.. 245. or.

 Atxiloketa Guayanan 
1875ean, Léontine Suétens Saint-Laurent-du-Maronin ezkondu zen Oran-en jaio eta Saint-Maurice-n bizi zen Aïssa (ben Tafaroui) ben Tebra-rekin.Ezkontza akta, 7. zk., 1875eko ekainaren 26a, Saint-Laurent-du-Maroni, Itsasoz bestaldeko artxibategi nazionalak.

1877an, Guyanako gobernadoreak kexa aurkeztu zuen Suétens eta harekin batera atxilo ziren emakumeen portaera zela eta. Bertan adierazi zuen emakume haiek "betiereko lotsa" sortzen zutela eta espetxeko funtzionarioen erreklamazioak eragiten zituztela. Horregatik, Itsas Ministerioaren "behin-behineko askatasunean jartzeko baimena eskatzen du, emakume beltzekin egiten den bezala".. 306. or. Hala ere, 1879an amnistia partzial bat bozkatu zuten, eta 1880an Komunako kondenatu giztientzako amnistia osoa.. 306. or.

Léontine Suétens Saint-Laurent-du-Maroniko ospitalean hil zen 1891n, 45 urte zituela.Heriotza-akta, 271. zk., 1891ko azaroaren 2a, Saint-Laurent-du-Maroni, Itsasoz bestaldeko artxibategi nazionalak. Senarra hurrengo urtean hil zen Cayennen.Heriotza-akta, 598. zk., 1892ko abenduaren 17a, Cayenne, Itsasoz bestaldeko artxibategi nazionalak.

 Esker onak 
XX. mendean, Édith Thomas-ek, Pétroleuse-en kasuaz arduratu izan den lehen historialariak, segurtzat eman zuen Léontine Suétensen errugabetasuna: epaitutako bi emakumek «parte hartu zuten, agian, suteetan, baina, zalantzarik gabe, ez ziren izan Élisabeth Rétiffe, Léontine Suétens, Joséphine Marchais edo Eulalie Papavoine, zeinak, hala ere, pétroleuses gisa kondenatu zituzten, errudunik aurkitzen ez zutelako.». 252. or.

Ludivine Bantigny-k gorazarre egiten dio 2021eko La Commune au présent. Une correspondance par-delà le temps liburuan, Les Réprobées kapituluan.. 265-268. or.

 Erreferentziak 

 Bibliografia 



 Ikus, gainera 
 Emakumeak Parisko Komunan
 Pétroleuse
 Parisko Komuna

 Kanpo estekak 

 Beloki Resa, Elena. (2021) Parisko Komuna: emakumeen hitza eta ekintza argitara. ERRIA (Erreportajeak).
 150 urte Parisko komunaz: Mugarria historian eta ezkerraren erreferentea. (2020) EITB podcastak. Erreportajeak.
 Kellner, Manuel (2021) Hace 150 años. Las mujeres en la Comuna de París. Rebelión. Feminismos,
 LES FEMMES DE LA COMMUNE DE PARIS / 150 éme ANNIVERSAIRE / TEXTES DE LOUISE MICHEL, JULES JOUY et EUGENE POTTIER / Chantés par Pauline Floury & Séverin Valière
 Michèle Gard. LES FEMMES DANS LA COMMUNE. Ciné-archives. Fonds audiovisuel du PCF. Mouvemente ouvrier et democratique.

Kategoria:Emakumeak gerran
Kategoria:Frantziako emakumeak
Kategoria:Parisko Komuna